Susţinătorii Guvernului Grindeanu au organizat un miting, pentru a doua zi la rând, în faţa Palatului Cotroceni. 4.000 de persoane au participat la protest.

Fotografii de Bogdan Buda

ACTUALIZARE. Mitingul de la Cotroceni s-a încheiat. Ultimii protestatari au venit cu saci din plastic și au adunat gunoaiele de pe stradă. De asemenea, oamenii le-au mulțumit jandarmilor.

ACTUALIZARE. Mai sunt circa 2.000 de protestatari în fața Palatului Cotroceni. Mai mulți dintre cei prezenți la cea de-a doua zi de manifestații de sprijin față de Guvern au plecat spre casă.

ACTUALIZARE. Sunt 4.000 de participanți la mitingul de la Palatul Cotroceni.

ACTUALIZARE. Circa 3.000-3.500 de persoane participă la mitingul de sprijin pentru Cabinetul Grindeanu.

ACTUALIZARE. Sunt circa 1.000 de oameni în fața sediului președinției.

ACTUALIZARE. A crescut numărul protestatarilor. Sunt peste 500 de persoane în fața sediului președinției.

Fotografii: Inquam Photos / Octav Ganea

ACTUALIZARE. Sunt circa 400-450 de protestatari în acest moment în fața Palatului Cotroceni. Circulația în zonă a fost blocată în zonă, din cauza numărului mare de protestatari, și nu se mai circulă pe Bulevardul Marinescu și pe Bulevardul Eroilor Sanitari.

În jur de 150 de persoane protestează, în această după-amiază, cerând demisia șefului statului, Klaus Iohannis.

Cei mai mulți dintre protestatari sunt oameni în vârstă, pensionari și spun că vor ca vocea lor să fie auzită. Ei susțin Guvernul Grindeanu, contestat în Piața Victoriei, duminică, de 300.000 de oameni.